23.2.2023
MT
Il-Ġurnal Uffiċjali tal-Unjoni Ewropea
L 58/1403 IL-KUMMISSJONI PROĠETTI PILOTA
KAPITOLU PP 01 — RIĊERKA U INNOVAZZJONI (ikompli) PP 01 23
(ikompli)
PP 01 23 04
(ikompli) — l-integrazzjoni bla xkiel mas-sit web www.missingchildrenukraine.eu fi 3 lingwi (EN, UA, RU), inkluża l-formola ta' rapportar għal każijiet ġodda (riċeviment) u funzjoni biex isiru appelli pubbliċitarji fil-forma ta' posters online dwar każijiet transfruntiera inkwetanti ta' tfal neqsin; — il-ħolqien awtomatiku ta' posters stampatigħall-appell pubbliċitarju.
Barra minn hekk, fil-qafas tal-proġett pilota propost, se jiġu żviluppati żewġ għodod oħra: — applikazzjonijiet mobbli privati (għal Android u iOS) għal aċċess u kontroll faċli tal-pjattaforma Missing Children Tracker permezz ta' apparat mobbli, li jipprovdu lill-utenti awtorizzati tal-organizzazzjonijiet ta' rispons uffiċjali, madwar l-Ewropa kollha, notifiki diretti ta' spinta għal inċidenti/aġġornamenti relatati ma' każijiet ta' tfal neqsin li, abbażi ta' informazzjoni u/jew ir-riżultat tal-algoritmi ta' tqabbil intelliġenti tal-pjattaforma, jistgħu jkunu lokalizzati f'pajjiżhom; — bot intelliġenti (ibbażat ukoll fuq l-IA) imfassal b'mod speċjali għall-media soċjali li permezz tiegħu każ ġdid ta' tfal neqsin jista' jiġi rrappurtat mill-familji Ukreni.
Bħalissa Facebook Messenger huwa l-mezz ewlieni ta' komunikazzjoni użat miċ-ċittadini Ukreni biex jikkuntattjaw lill-organizzazzjoni Ukrena ta' rispons għat-tfal neqsin.
Il-proċess kollu għar-rappurtar ta' każ huwa bbażat biss fuq l-iskambju ta' messaġġi, appoġġat minn ftit voluntiera li qed jesperjenzaw diffikultajiet biex jittrattaw b'mod sħiħ it-tunnellati ta' informazzjoni dwar każijiet ta' tfal neqsin riċevuti permezz ta' Messenger.
L-ambitu tal-bot huwa li jawtomatizza l-proċess kollu għarrappurtar ta' għajbien, jistaqsi u jikseb tweġibiet għal mistoqsijiet speċifiċi b'mod intelliġenti u joħloq każijiet ġodda fil-bażi tad-data marbuta ma' kwalunkwe evidenza disponibbli (stampi, dokumenti legali eċċ), li jippermetti lill-maniġers tal-każijiet Ukreni jiffokaw fuq il-ġestjoni tal-każijiet minflok ma jdaħħlu u jqabblu d-data riċevuta permezz taċ-chat;
Il-proġett pilota propost mhux biss se jkollu impatt pożittiv immedjat fuq il-kriżi umanitarja tal-Ukrajna iżda jista' jistabbilixxi wkoll il-bażi għall-organizzazzjonijiet kollha tat-tfal neqsin taħt il-kappa ta' Missing Children Europe, li għandhom jitħejjew għal kwalunkwe emerġenza multinazzjonali futura ta' daqs u natura simili.
Barra minn hekk, il-proċeduri u l-għodod ta' ġestjoni tal-każijiet li għandhom jiġu stabbiliti għall-minorenni Ukreni mhux akkumpanjati fil-qafas tal-proġett pilota propost, jistgħu faċilment jiġu estiżi fil-futur għall-minorenni mhux akkumpanjati kollha neqsin fl-UE peress li nafu li aktar minn 18 000 minorenni għebu bejn l-2018 u l-2021 u aktar u aktar minnhom huma rrapportati wkoll lin-network 116000 (Hotline Ewropea għal Tfal Nieqsa) madwar l-Ewropa.
Ir-riżultati ta' dan il-proġett pilota jistgħu jkunu ta' assistenza f'avvenimenti simili għal għadd kbir ta' Stati Membri, u għal organizzazzjonijiet li jfittxu tfal rifuġjati neqsin madwar l-Ewropa u wkoll biex jgħaqqdu u jipproteġu lit-tfal jew saħansitra lin-nisa/ommijiet billi javżaw perjodikament dwar il-pożizzjoni/il-post sikur tagħhom.
Se jkun hemm possibbiltà miżjuda li din l-app tintuża bħala buttuna sikura għall-ommijiet/in-nisa.
1.
Dan il-proġett pilota jista' jibni fuq is-suċċess tal-proġett ta' Salvataġġ tat-tfal, li jmexxi bażi tad-data speċifika ta' każijiet ta' tfal neqsin (kemm attivi kif ukoll passati), filwaqt li jżomm informazzjoni u data dettaljata għal kull każ, kif ukoll ta' għodda intelliġenti li tista' tikklassifika (abbażi tal-analiżi tad-data disponibbli ta' kull każ attiv u mudell intelliġenti li jaqbel ma' każijiet tal-passat li jieħdu vantaġġ mill-mudelli ta' Tagħlim Awtomatiku) l-għajbien tat-tfal, eż. maħruba/abbandunati, ħtif mhux mill-familja, ħtif mill-familja, interferenza ta' kustodja, mitlufa u għajbien involontarju.
Il-pjattaforma tat-tfal tista' tiġi personalizzata, imsaħħa u aġġornata biex tkun stabbilita u tiffunzjona biex tittratta l-każijiet ta' tfal neqsin bħala riżultat tal-gwerra fl-Ukrajna.